Document ID: 32010D0695
Publication Date: 2010-11-17

Title and Content:
ROZHODNUTIE KOMISIE
zo 17. novembra 2010,
ktorým sa menia a dopĺňajú prílohy k rozhodnutiu 93/52/EHS, pokiaľ ide o uznanie Estónska, Lotyšska a autonómneho spoločenstva Baleárskych ostrovov v Španielsku za oblasti úradne bez výskytu brucelózy (B. melitensis), a ktorým sa menia a dopĺňajú prílohy I a II k rozhodnutiu 2003/467/ES, pokiaľ ide o vyhlásenie Estónska za oblasť úradne bez výskytu tuberkulózy a brucelózy u hovädzieho dobytka
[oznámené pod číslom K(2010) 7856]
(Text s významom pre EHP)
(2010/695/EÚ)
EURÓPSKA KOMISIA,
so zreteľom na Zmluvu o fungovaní Európskej únie,
so zreteľom na smernicu Rady 64/432/EHS z 26. júna 1964 o zdravotných problémoch zvierat ovplyvňujúcich obchod s hovädzím dobytkom a ošípanými vo vnútri Spoločenstva (1), a najmä na prílohu A kapitolu I bod 4 a prílohu A kapitolu II bod 7 k tejto smernici,
so zreteľom na smernicu Rady 91/68/EHS z 28. januára 1991 o veterinárnych podmienkach upravujúcich obchod s ovcami a s kozami vo vnútri Spoločenstva (2), a najmä na oddiel II kapitolu 1 prílohy A k tejto smernici,
keďže:
(1)
V smernici 91/68/EHS sa vymedzujú veterinárne podmienky upravujúce obchod s ovcami a s kozami v Únii. Stanovujú sa v nej podmienky, za akých sa môžu členské štáty alebo ich regióny uznávať za oblasti úradne bez výskytu brucelózy.
(2)
V prílohách k rozhodnutiu Komisie 93/52/EHS z 21. decembra 1992, ktorým sa zaznamenáva dosiahnutie súladu niektorých členských štátov alebo regiónov s požiadavkami vzťahujúcimi sa na brucelózu (B. melitensis) a priznáva sa im štatút úradne uznaného členského štátu alebo regiónu bez výskytu tejto choroby (3), sa uvádza zoznam členských štátov a ich regiónov, ktoré sú uznané za oblasti úradne bez výskytu brucelózy (B. melitensis) v súlade so smernicou 91/68/EHS.
(3)
Estónsko a Lotyšsko predložili Komisii dokumentáciu, ktorou sa preukazuje súlad s podmienkami stanovenými v smernici 91/68/EHS, aby sa celé územie príslušného členského štátu mohlo uznať za územie úradne bez výskytu brucelózy (B. melitensis).
(4)
Po zhodnotení dokumentácie predloženej Estónskom a Lotyšskom by oba členské štáty mali byť uznané za oblasti úradne bez výskytu uvedenej choroby. Príloha I k rozhodnutiu 93/52/EHS by sa preto mala zodpovedajúcim spôsobom zmeniť a doplniť.
(5)
Španielsko predložilo Komisii dokumentáciu preukazujúcu súlad s podmienkami stanovenými v smernici 91/68/EHS, pokiaľ ide o Autonómne spoločenstvo Baleárskych ostrovov, aby bolo možné uvedený región v Španielsku uznať za oblasť úradne bez výskytu brucelózy (B. melitensis).
(6)
Po zhodnotení dokumentácie predloženej Španielskom by Autonómne spoločenstvo Baleárskych ostrovov malo byť uznané za územie úradne bez výskytu uvedenej choroby. Príloha II k rozhodnutiu 93/52/EHS by sa preto mala zodpovedajúcim spôsobom zmeniť a doplniť.
(7)
Smernica 64/432/EHS sa vzťahuje na obchod s hovädzím dobytkom a ošípanými v rámci Únie. Stanovuje podmienky, v súlade s ktorými môže byť členský štát vyhlásený za oblasť úradne bez výskytu tuberkulózy a brucelózy u hovädzieho dobytka.
(8)
V prílohách I a II k rozhodnutiu Komisie 2003/467/ES z 23. júna 2003 ustanovujúcemu úradný status stád hovädzieho dobytka bez výskytu tuberkulózy, brucelózy a enzootickej bovinnej leukózy v niektorých členských štátoch a regiónoch členských štátov (4) sa uvádza zoznam členských štátov a regiónov, ktoré boli vyhlásené za oblasti úradne bez výskytu tuberkulózy a brucelózy.
(9)
Estónsko predložilo Komisii dokumentáciu preukazujúcu súlad s podmienkami na priznanie úradného statusu územia bez výskytu tuberkulózy a brucelózy stanovenými v smernici 64/432/EHS pre celé územie uvedeného členského štátu.
(10)
Po zhodnotení dokumentácie predloženej Estónskom by uvedený členský štát mal byť vyhlásený za úradne bez výskytu tuberkulózy a brucelózy. Prílohy I a II k rozhodnutiu 2003/467/ES by sa preto mali zodpovedajúcim spôsobom zmeniť a doplniť.
(11)
Rozhodnutia 93/52/EHS a 2003/467/ES by sa preto mali zodpovedajúcim spôsobom zmeniť a doplniť.
(12)
Opatrenia stanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat,
PRIJALA TOTO ROZHODNUTIE:
Článok 1
Prílohy k rozhodnutiu 93/52/EHS sa menia a dopĺňajú v súlade s prílohou I k tomuto rozhodnutiu.
Článok 2
Prílohy I a II k rozhodnutiu 2003/467/ES sa menia a dopĺňajú v súlade s prílohou II k tomuto rozhodnutiu.
Článok 3
Toto rozhodnutie je určené členským štátom.
V Bruseli 17. novembra 2010

Classification:
Level 1 Topics: 100149
100161
100156
Level 2 Topics: 100277
100278
100215
100249
100250
100245
Level 3 Topics: 2442
2479
5962
911
864
5877
All Topics: 1445
192
4576
5034
5047
5619
5709
864